ואטרה דורניי

ואטרה דוֹרְנֶיי (ברומנית: Vatra Dornei; בגרמנית ובפולנית: Dorna Watra; ביידיש: דורנה או "דארנא") היא עיר, עיירת נופש ואתר סקי בבוקובינה שבצפון רומניה, במחוז סוצ'אבה אוכלוסייתה, נכון ל-2011, מונה 14,429 איש. ואטרה דורניי הוכרזה כעיר בשנת 2000, והייתה לעיר החדשה והקטנה ביותר במחוז. העיר מפקחת על שלושה כפרים: ארגסטרו, רושו וטודירן.

== גאוגרפיה ==
ואטרה דורניי ממוקמת בצפון-מזרח רומניה, בחלק הדרום-מערבי של מחוז סוצ'אבה, במרחק 110 קילומטרים מבירת המחוז, סוצ'אבה, ובמרחק 330 קילומטרים מבירת רומניה, בוקרשט. העיר נמצאת באזור מפגש הנחלים ביסטריצה ודורנה, בהרי הקרפטים המזרחיים בגובה 808 מטר. בזכות ההרים המקיפים את ואטרה דורניי, העיר היא אתר סקי 

וספא, מהוותיקים ברומניה. ואטרה דורניי מחוברת למערכת הרכבות הרומנית ובעיר שתי תחנות רכבת.

== היסטוריה ==
התיעוד הכתוב המוקדם ביותר להתיישבות באזור ואטרה דורניי היא משנת 1592. יחד עם שאר היישובים בבוקובינה, ואטרה דורניי הייתה תחת שליטת ממלכת הבסבורג (לאחר מכן אוסטרו-הונגריה) בין השנים 1775 עד 1918. זו הייתה תקופה של פיתוח לעיירה, שהפכה למקום נופש ידוע בתחילת המאה ה-19. בין השנים 1925 עד 1950, ואטרה דורניי הייתה חלק ממחוז העבר קמפולונג שבירתו הייתה קמפולונג. מאז 1950 ואטרה דורניי היא חלק מאזור סוצ'אבה והחל מ-1968 ממחוז סוצ'אבה.

== דמוגרפיה ==
עד לשנות ה-50 של המאה ה-20 הייתה בעיר אוכלוסייה מעורבת של רומנים, אוקראינים, יהודים וגרמנים. אולם כיום נותרה במקום האוכלוסייה הרומנית. 

העיר הגיעה לשיא אוכלוסייה בשנת 1992, כאשר חיו בגבולותיה כ-18,500 תושבים. מאז אוכלוסיית העיר הצטמצמה בהדרגה. נכון למפקד האוכלוסין של שנת 2011, העיר מונה 13,659 נפש. ואטרה דורניי היא בעלת האוכלוסייה החמישית בגודלה במחוז, אחרי בירת המחוז, סוצ'אבה, והערים פלטיצ'ן, רדאוץ וקמפולונג מולדובנסק.

== הקהילה היהודית ==

הקהילה היהודית בעיר התקיימה החל מסוף המאה ה-19 ועד הקמת מדינת ישראל. אחוז היהודים מקרב כלל התושבים בתקופה מ 1880 ועד הגירוש לטרנסניסטריה באוקטובר 1941 היה בין 12 אחוז ועד מעל ל 20 אחוז. לאחר הגירוש לטרנסניסטריה באוקטובר 1941 ולאחר החזרה מהגירוש ולקראת הקמת מדינת ישראל עלו רבים מיהודי הקהילה לארץ ישראל. בית הכנסת הגדול בכניסה לעיר ובית העלמין היהודי הם עדות לקהילה היהודית הגדולה שהייתה במקום.<ref></ref>

== תיירות ==
ואטרה דורניי היא אתר סקי נודע בהרים הקרפטיים. בסמוך לעיירה ישנם מדרונות סקי, המושכים תיירים בעונת החורף. ואטרה דורניי מוקפת באזורים מיוערים רבים, המתאימים לתיירות אלפינית. בעיר ובסביבתה מצויים מעיינות מים מינרלים, שעזרו לעיר להתפתח בתחום המרחצאות.

בעיר מלונות אחדים, שני מוזיאונים (המוזיאון האתנוגרפי ומוזיאון מדעי הטבע) ומבנים מעטים בעלי משמעות היסטורית ואדריכלית ובהם: הקזינו, בניין המרחצאות הראשי, שתי תחנות הרכבת ובניין העירייה.

== קישורים חיצוניים ==

* 
* [http://www1.yadvashem.org/yv/he/research/ghettos_encyclopedia/ghetto_details.asp?cid=308 וטרה-דורניי (Vatra-Dornei)], ב"אנציקלופדיה של הגטאות", באתר "יד ושם"
* [http://www.vatra-dornei.info/ אתר התיירות של ואטרה דורניי (רומנית)]
* [https://web.archive.org/web/20161125152311/http://www.bukowina.org.il/152512/על-ורטה-דורנה יצחק ילון יו"ר ארגון יהודי בוקובינה מתאר את ילדותו בדורנה ואטרה] היא ואטרה דורניי (סרטון, אתר ארגון היהודים יוצאי בוקובינה)
* [https://web.archive.org/web/20161123201445/http://bukowina.org.il/image/users/152512/ftp/my_files/Books/Bukovina-printedFile.pdf?id=3613521 ספר בהוצאת קרן הזיכרון ליהודי דורנה ואטרה] ובו אזכורים מעטים על יהודי דורנה או ואטרה דורניי (בספר עצמו השמות מוחלפים לעיתים) במהלך שנות השואה, וגורלם. (מסמך PDF. אתר ארגון היהודים יוצאי בוקובינה)
* 

== הערות שוליים ==

קטגוריה:בוקובינה: ערים
קטגוריה:רומניה: ערים
קטגוריה:קהילות יהודיות שהושמדו בשואה
קטגוריה:אתרי סקי ברומניה